पर्यावरण मंत्री के निर्देश, पौधरोपण अभियान की रोज देनी होगी रिपोर्ट
राज्य ब्यूरो, नई दिल्ली : मानसून के मद्देनजर राजधानी में चल रहे वृक्षारोपण अभियान की अब नियमित निग
राज्य ब्यूरो, नई दिल्ली :
मानसून के मद्देनजर राजधानी में चल रहे वृक्षारोपण अभियान की अब नियमित निगरानी होगी। साथ ही इस दिशा में वन एवं पर्यावरण विभाग एक अंतरविभागीय समिति भी गठित करेगा जिसमें सभी एजेंसियों के अधिकारी शामिल रहेंगे।
गौरतलब है कि वृक्षारोपण अभियान तो दिल्ली में हर साल मानसून में चलाया जाता है लेकिन निगरानी के अभाव में लक्ष्य पूर्ति को लेकर स्थिति डावांडोल रहती है। वन विभाग तो फिर भी अपने हिस्से के पौधे लगा देता है, लेकिन अन्य सरकारी विभाग और एजेंसियां आधे-अधूरे पौधे रोप कर ही अपना कर्तव्य पूरा कर लेती हैं। छह जुलाई के दैनिक जागरण में 'लक्ष्य से कम पौधे रोपे जाएंगे तो कैसे बढ़ेगी हरियाली' शीर्षक से इस मुद्दे को प्रमुखता से उठाया था। इस खबर में बताया गया था कि हर साल लक्ष्य से करीब दो लाख पौधे कम रोपे जा रहे हैं।
बुधवार को दिल्ली के वन एवं पर्यावरण मंत्री इमरान हुसैन ने सचिवालय में इसी मुद्दे पर वन विभाग सहित तमाम सरकारी विभागों और एजेंसियों के नोडल अधिकारियों की बैठक बुलाई। इनमें उत्तरी दिल्ली नगर निगम, दक्षिणी दिल्ली नगर निगम, पूर्वी दिल्ली नगर निगम, केंद्रीय लोक निर्माण विभाग, लोक निर्माण विभाग, दिल्ली विकास प्राधिकरण एवं दिल्ली पार्क एवं गार्डन सोसायटी के प्रतिनिधि भी शामिल थे।
पर्यावरण मंत्री ने इस मुद्दे पर खासी चिंता जताई कि वृक्षारोपण अभियान की कोई निगरानी नहीं हो रही है। उन्होंने निर्देश दिया कि सभी एजेंसियां और विभाग अपने-अपने अभियान और लक्ष्य प्रगति की नियमित तौर पर रिपोर्ट बनाकर वन एवं पर्यावरण विभाग के पास भिजवाएंगे। वन विभाग कंपाइल रिपोर्ट तैयार कर मंत्री को भेजेगा।
पर्यावरण मंत्री ने वन विभाग को इस दिशा में एक अंतरविभागीय समिति भी गठित करने का निर्देश दिया है। इस समिति में भी उक्त तमाम एजेंसियों के अधिकारी शामिल किए जाएंगे। समिति का कार्य म 0000237A नसून सीजन के दौरान पूरे वृक्षारोपण अभियान पर निगरानी रखने का होगा।
Edited By Jagran
hin_Deva hin_Deva hin_Deva hin_Deva hin_Deva hin_Deva hin_Deva hin_Deva eng_Latn